Publication: Magyar Közlöny
Issue: MK-2000-52 (Year: 2000, Number: 52)
Era: 1990-2004
Section: 1944. évi december hó 7. napján aláírt Egyezmény függelékeinek kihirdetéséről szóló 20/1997. (X. 21.) KHVM rendelet mellékletében megjelölt 13. annexben foglaltakkal —
Paragraph Index: 588

(2) A helyszín őrzéséről és változatlanul hagyásáról légiközlekedési baleset esetében — határterületen az illetékes határőrségi szervekkel együttműködésben — a rendőrhatóság; repülőesemény esetében a légijármű parancsnoka, akadályoztatása esetén a személyzet, illetve az üzemben tartója gondoskodik. A helyszín biztosítására illetékes szervek helyszínre érkezéséig ezt a feladatot a repülőeseménnyel érintett terület tulajdonosa (kezelője, használója), ha ebben sérülése nem akadályozza, a légijármű parancsnoka vagy személyzete, illetve a repülőtéri szolgálatok vezetője látja el. Ha a helyszín katonai létesítmény területe, annak őrzéséről és változatlanul hagyásáról az illetékes katonai szervezet gondoskodik. A helyszín őrzésének időtartamát a szakmai vizsgálat vezetőjének az illetékes rendőri, katonai — határterületeken az illetékes határőrizeti — szervekkel egyeztetni kell.

Source: https://magyarkozlony.hu/hivatalos-lapok/4c1e66df14a43b3b61af6535a8b12370f7e78162/dokumentumok/1566e8e82c1207db7d933df98bf3e476bb1b22f7/letoltes